Thomas Anthony Payne (amụrụ na 10 Eprel 1955 na Owensboro, Kentucky) bụ onye Amerika lara ezumike nká na-eme egwurewgu nke a akpọrọ darts. A makwaara ya nke ọma maka ibipụta otu edemede na Bulls Eye News magazin ama ama nke akpọrọ "Thermonuclear Cricket". Payne gbara ụgbọro asaa na-asọmpi nke BDO World Darts Championships, mana ọ bụ naanị otu egwuregwu ka ọ meriri na 1991, ebe o meriri Chris Johns, Phil Taylor mechara merie ya n'agba nke abụọ. Na mpụta ya ndị ọzọ niile, e meriri ya na agba nke mbụ n'aka Eric Bristow (1987), Cliff Lazarenko (1988) na Bob Taylor (1994). Payne, ya na Davy Richardson na Steve West, bụ otu n'ime ndị egwuregwu atọ tufuru egwuregwu ise mbụ ha na asọmpi mba uwa. N'agbanyeghị ndekọ ya na asọmpi nke mba ụwa adịghị mma, Payne mere nke ọfụma na egwuregwu BDO ndị ọzọ, rute na nke ikpeazụ na 1985 WDF World Cup ebe ọ meriri Bristow ma rute ọkara nke ikpeazụ nke 1985 Winmau World Masters ebe Ray Farrell nke Northern Ireland meriri ya.